બે અંગ્રેજી સમાચાર ચેનલોના અહેવાલ અનુસાર, સંયુક્ત પ્રગતિશીલ ગઠબંધન(યુપીએ) વર્ષ 2004માં સત્તામાં આવ્યાના 4 મહિના બાદ સોનિયા ગાંધીએ તે સમયના નાણાં મંત્રી પી.ચિદમ્બરમને તહલકા ન્યૂઝ પોર્ટલના ફાઇનાન્સરો માટે એક પત્ર લખ્યો હતો. સમાચાર ચેનલોનો દાવો છે કે, તેમના હાથમાં સોનિયા ગાંધીનો એ પત્ર આવ્યો છે. આ પત્રમાં સોનિયા ગાંધીએ તહલકાની ફાઇનાન્સર કંપની ફર્સ્ટ ગ્લોબલ વિરુદ્ધ ચાલી રહેલી તપાસના મામલે નિર્દેશ આપ્યા હતા. એ સમયે તહલકાના સંપાદક હતા તરુણ તેજપાલ, જેઓ વર્તમાન સમયમાં બળાત્કારના આરોપ હેઠળ જામીન પર છે.